Projektas

LAZDIJŲ RAJONO SAVIVALDYBĖS TARYBA

SPRENDIMAS
DĖL LAZDIJŲ RAJONO SAVIVALDYBĖS TARYBOS 2022 M. BALANDŽIO 14 D. SPRENDIMO NR. 5TS-1056 „DĖL INDIVIDUALIŲ BUITINIŲ NUOTEKŲ VALYMO ĮRENGINIŲ ĮSIGIJIMO IR ĮRENGIMO LAZDIJŲ RAJONO SAVIVALDYBĖJE DALINIO KOMPENSAVIMO TVARKOS APRAŠO PATVIRTINIMO“ PAKEITIMO

2026 m. liepos 13 d. Nr. 34-1063
Lazdijai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lazdijų rajono savivaldybės taryba nusprendžia:
1. Pakeisti Individualių buitinių nuotekų valymo įrenginių įsigijimo ir įrengimo Lazdijų rajono savivaldybėje dalinio kompensavimo tvarkos aprašą, patvirtintą Lazdijų rajono savivaldybės tarybos 2022 m. balandžio 14 d. sprendimu Nr. 5TS-1056 „Dėl Individualių buitinių nuotekų valymo įrenginių įsigijimo ir įrengimo Lazdijų rajono savivaldybėje dalinio kompensavimo tvarkos aprašo patvirtinimo“: 
1.1. Pakeisti 5 punktą ir jį išdėstyti taip:
„5. Paraiškas kompensacijai iš dalies gauti (toliau – Paraiška) gali teikti individualių namų ar daugiabučių namų butų gyventojai (toliau – Pareiškėjai):
5.1. savo gyvenamąją vietą deklaravę Savivaldybėje ne trumpiau kaip vienerius metus iki Paraiškos pateikimo dienos, nuosavybės teise valdantys gyvenamosios paskirties pastatą bei nuosavybės teise valdantys žemės sklypą arba teisėtai naudojantys ar nuomojantys valstybinės žemės sklypą, arba turintys valstybinės žemės patikėtinio sutikimą;
5.2. atlikę INVĮ įrengimo darbus bei visiškai juos užbaigę Lietuvos Respublikos teisės aktų nustatyta tvarka.“
1.2. Pakeisti 7 punktą ir jį išdėstyti taip:
„7. Dalinė kompensacija gali būti skiriama pareiškėjams, įsirengusiems INVĮ:
7.1. individualaus gyvenamojo namo savininkui – 50 procentų INVĮ įsigijimo ir įrengimo išlaidų, bet ne daugiau kaip 900 (devyni šimtai) eurų;
7.2. daugiabučių namų butų ar kelių individualių gyvenamųjų namų savininkams, įsirengusiems bendrą INVĮ – 50 procentų įsigijimo ir įrengimo išlaidų, bet ne daugiau kaip 500 (penki šimtai) eurų kiekvienam buto ar kiekvienam individualaus gyvenamojo namo savininkui.“
1.3. Pakeisti 10 punktą ir jį išdėstyti taip:
„10. Nustatytos formos Paraiškas (1 priedas) Pareiškėjai gali teikti Savivaldybės administracijai tiesiogiai, paštu arba el. paštu info@lazdijai.lt. Paraiškas galima teikti nuo einamųjų metų kovo 1 d. iki einamųjų metų gruodžio 1 d. imtinai. Paraiškos priėmimo metu registruojamos atsižvelgiant į jų pateikimo laiką, pagal kurį yra sudaroma Paraiškų vertinimo eilė. Paraiškų priėmimas nutraukiamas išnaudojus einamiesiems metams numatytas lėšas. Pareiškėjai kartu su Paraiška turi pateikti aprašo 11 punkte išvardintus dokumentus arba duomenys ir informacija, susijusi su Paraiškos nagrinėjimu, tikrinama valstybės registruose.“
1.4. Pakeisti 11 punktą ir jį išdėstyti taip:
„11. Kartu su Paraiška pateikiami šie dokumentai:
11.1. jei žemės sklypas priklauso ne vienam savininkui, kito (-ų) savininko (-ų) rašytinis sutikimas (-ai), kad neprieštarauja INVĮ įrengimo darbams;
11.2. teisės aktų nustatyta tvarka patvirtintas įgaliojimas, kai pastatų savininkui atstovauja įgaliotas asmuo;
11.3. tiekėjo (gamintojo) ar įrengimo darbus atlikusio rangovo pasirašytas sumontuotų INVĮ paleidimo ir derinimo darbų aktas; 
11.4. INVĮ atitikties (eksploatacinių savybių) deklaracija. Įrenginio išvalomos ir į gamtinę aplinką išleidžiamos buitinės nuotekos negali viršyti Nuotekų tvarkymo reglamente nurodytų užterštumo reikšmių;
11.5. Pareiškėjo vardu išrašyti medžiagų, įrenginių įsigijimo, INVĮ įrengimo darbų atlikimo ir kitas išlaidas pagrindžiantys dokumentai (PVM sąskaita faktūra, sąskaita faktūra, mokėjimo pavedimas ar kitas apmokėjimą įrodantis dokumentas, atliktų darbų aktas);
11.6. INVĮ aptarnavimo sutartis;
11.7. UAB „Lazdijų vanduo“ išduotas raštas, nurodantis, ar pareiškėjas turi technines galimybes prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 3 metus);
11.8. kai Paraišką teikia daugiabučio namo buto savininkai, jie kartu su Paraiška privalo pateikti nekilnojamojo turto objekto (toliau – NTO) savininkų daugumos sprendimą dėl INVĮ įrengimo;
11.9. Jungtinės veiklos sutartis (pateikiama tik tuo atveju, kai Paraišką bendrai teikia kelių individualių gyvenamųjų namų ir (ar) daugiabučių namų butų savininkai).“
1.5. Pakeisti 15 punktą ir jį išdėstyti taip:
„15. Darbo grupės posėdis rengiamas pasibaigus paraiškų teikimo laikotarpiui einamųjų metų gruodžio mėnesį.“
1.6. Papildyti 211 punktu:
„211.  Dalinis finansavimas pagal Aprašą gali būti skiriamas vieną kartą. Jei NTO priklauso keliems bendrasavininkams, paraišką turi teisę pateikti tik vienas iš bendrasavininkų (pateikiant kitų bendrasavininkų sutikimą), o kiti to paties objekto bendrasavininkai atskirų paraiškų šiam NTO teikti negali.“
1.7. Pakeisti 1 priedą ir jį išdėstyti nauja redakcija (pridedama).
2. Nustatyti, kad šis sprendimas įsigalioja 2026 m. rugpjūčio 1 d.

Savivaldybės merė	Ausma Miškinienė
Jurgita Mankienė, mob. +370 693 04 321

Individualių buitinių nuotekų valymo 
įrenginių įsigijimo ir įrengimo Lazdijų 
rajono savivaldybėje dalinio 
kompensavimo tvarkos aprašo
1 priedas

(Paraiškos forma)
 
________________________________________________________________________________
(pareiškėjo vardas pavardė) 
________________________________________________________________________________
(adresas, el. paštas, telefono Nr.)
 
Lazdijų rajono savivaldybės administracijai
 
PARAIŠKA
DĖL INDIVIDUALIŲ BUITINIŲ NUOTEKŲ VALYMO ĮRENGINIŲ ĮSIGIJIMO IR ĮRENGIMO LAZDIJŲ RAJONO SAVIVALDYBĖJE DALINIO KOMPENSAVIMO
_____________
(pateikimo data)
 
Aš,______________________________________________________________________,
(vardas, pavardė, asmens kodas)
[bookmark: _Hlk190778737]20___metais adresu _______________________________________________________________,
pastato unikalus Nr. ___________________, žemės sklypo unikalus Nr. _____________________,
įsirengiau individualius buitinių nuotekų valymo įrenginius (toliau – INVĮ).
Bendra INVĮ įsigijimo ir įrengimo darbų kaina ____________ Eur.
Prašau nustatyta tvarka iš dalies kompensuoti patirtas išlaidas ir pervesti skirtas lėšas į __________________ banko atsiskaitomąją sąskaitą Nr. __________________________________.
Prašoma kompensavimo suma ____________ Eur.
Sutinku, kad:
· [bookmark: _Hlk188953221] mano asmens duomenys būtų naudojami svarstant mano paraišką dėl individualių nuotekų valymo įrenginių įrengimo išlaidų kompensavimo iš dalies;
· informacija, susijusi įmone, fiziniu ar juridiniu asmeniu, būtų tikrinama valstybės registruose ir duomenų bazėse;
· mano nurodytus asmens duomenis Lazdijų rajono savivaldybės administracija (toliau – Savivaldybės administracija) tvarkytų paramos pagal Individualių buitinių nuotekų valymo įrenginių įsigijimo ir įrengimo Lazdijų rajono savivaldybėje dalinio kompensavimo tvarkos aprašo skyrimo pagrindais.
Esu informuotas (-a), kad:
Asmens duomenų tvarkymo tikslas – nustatyti, ar į kompensaciją pretenduojantis asmuo turi teisę į ją pagal Individualių nuotekų valymo įrenginių įrengimo išlaidų kompensavimo iš dalies tvarkos aprašo nuostatas, administruoti su kompensacijų teikimu susijusią informaciją ir kontroliuoti lėšų panaudojimo tinkamumą.
Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – Reglamentas) ir Lietuvos Respublikos asmens duomenų teisinės apsaugos įstatymo nuostatomis. Duomenų subjektų teisės įgyvendinamos Reglamento ir Savivaldybės administracijos nustatyta tvarka. Dokumentai (įskaitant asmens duomenis) saugomi ir tvarkomi Savivaldybės administracijoje Lietuvos vyriausiojo archyvaro nustatyta tvarka.
Patvirtinu, kad paraiškoje pateikta informacija ir dokumentai (jų kopijos) yra teisingi ir atitinka Lietuvos Respublikos įstatymų ir kitų teisės aktų reikalavimus.
Patvirtinu, kad esu susipažinęs su Individualių nuotekų valymo įrenginių įrengimo išlaidų kompensavimo iš dalies tvarkos aprašu ir atlikti darbai, priklausomai nuo jų pobūdžio, atitinka Nuotekų tvarkymo reglamento, Nuotekų kaupimo rezervuarų ir septikų įrengimo, eksploatavimo ir kontrolės tvarkos aprašo, patvirtinto Lietuvos Respublikos aplinkos ministro 2015 m. sausio 9 d. įsakymu Nr. D1-18 „Dėl Nuotekų kaupimo rezervuarų ir septikų įrengimo, eksploatavimo ir kontrolės tvarkos aprašo patvirtinimo“, ir kitų privalomų teisės aktų reikalavimus, keliamus individualiųjų nuotekų tvarkymo sistemų įsirengimui.
Pateikiu šiuos dokumentus:
□ bendraturčių sutikimai, kai nekilnojamasis turtas priklauso bendros jungtinės nuosavybės teise arba žemės sklypas yra nuomojamas bendrai su kitais asmenimis (jei taikoma);
□ teisės aktų nustatyta tvarka patvirtintas įgaliojimas, kai pastatų savininkui atstovauja įgaliotas asmuo (jei taikoma);
□ valstybinės žemės nuomos sutartis ir (ar) valstybinės žemės nuomotojo (patikėtinio) rašytinis sutikimas įrengti sklype INVĮ (jei taikoma);
□ INVĮ aptarnavimo sutartis;
□ tiekėjo (gamintojo) ar įrengimo darbus atlikusio rangovo pasirašytas sumontuotų INVĮ paleidimo ir derinimo darbų aktas  (data)                                   ;
□ atitikties (eksploatacinių savybių) deklaracija (data)                          ;
□ medžiagų, įrenginių įsigijimo, įrengimo darbų atlikimo ir kitas išlaidas pagrindžiantys dokumentai (PVM sąskaitos faktūros, sąskaitos faktūros) ir išlaidų apmokėjimą įrodantys dokumentai (banko arba kitos kredito įstaigos sąskaitos išrašai, kasos kvitai ir kt.);
□ UAB „Lazdijų vanduo“ raštas dėl pareiškėjo techninių galimybių prijungimo prie centralizuotų nuotekų surinkimo tinklų;
□ Daugiabučio namo butų savininkų daugumos sprendimas / protokolas (pateikiama, kai paraišką teikia daugiabučio namo gyventojai);
□ Jungtinės veiklos sutartis (pateikiama tik tuo atveju, kai paraišką bendrai teikia kelių individualių gyvenamųjų namų ir (ar) daugiabučių namų butų savininkai).
□ kiti dokumentai ___________________________________________________________.
 
 
Pareiškėjas                                    _______________		_________________________
(parašas)                                                                         (vardas pavardė)

_______________________
